b'\n_START_ARTICLE_\nEnrique P\xc3\xa9rez Margarit\n_START_SECTION_\nBiografia\n_START_PARAGRAPH_\nFill d\'Antonio P\xc3\xa9rez Catal\xc3\xa1, organista de l\'esgl\xc3\xa9sia de Santa Maria de Cocentaina, estudi\xc3\xa0 teoria, harmonia, piano i saxofon. Marx\xc3\xa0 voluntari el 1903 per tocar en la banda del Regiment d\'Enginyers N\xc3\xbamero 2 de Madrid, i ampliar-hi la seva formaci\xc3\xb3 musical. Torn\xc3\xa0 a la seva poblaci\xc3\xb3 natal el 1906. A partir del 1908 port\xc3\xa0 la batuta de la Primitiva del Serpis, o Banda Vella succeint-hi Daniel Llopis Margarit; quan aquesta es fusion\xc3\xa0 amb la Banda Nova, P\xc3\xa9rez Margarit va ser el primer director de la nou-nata Uni\xc3\xb3 Musical Contestana, des del 1932 al 1952._NEWLINE_Enrique P\xc3\xa9rez tamb\xc3\xa9 fund\xc3\xa0 i dirig\xc3\xad la companyia l\xc3\xadrica de la poblaci\xc3\xb3 i una acad\xc3\xa8mia de solfeig i instruments, i acompany\xc3\xa0 a l\'orgue tota mena d\'actes religiosos. Especialment fruct\xc3\xadfera va ser la seva activitat de professor de m\xc3\xbasica a les escoles municipals, formant diverses generacions de m\xc3\xbasics (entre molts d\'altres, Josep Insa, Gustau Pascual Falc\xc3\xb3 (de qui tamb\xc3\xa9 en va ser amic personal), Santiago Reig Pascual, Josep P\xc3\xa9rez Vilaplana, Miquel Pic\xc3\xb3 Biosca i Enrique Torr\xc3\xb3 Insa)._NEWLINE_Cocentaina li dedic\xc3\xa0 el carrer "M\xc3\xbasic Enrique P\xc3\xa9rez".'